CELEX: 62016CN0327
Language: fi
Date: 2016-06-10 00:00:00
Title: Asia C-327/16: Ennakkoratkaisupyyntö, jonka Conseil d’État (Ranska) on esittänyt 10.6.2016 – Marc Jacob v. Ministre des Finances et des Comptes publics

22.8.2016   
            
            
               FI
            
            
               Euroopan unionin virallinen lehti
            
            
               C 305/17
            
         Ennakkoratkaisupyyntö, jonka Conseil d’État (Ranska) on esittänyt 10.6.2016 – Marc Jacob v. Ministre des Finances et des Comptes publics
   (Asia C-327/16)
   (2016/C 305/24)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d’État
   
      Pääasian asianosaiset
   
   
      Valittaja: Marc Jacob
   
      Vastapuoli: Ministre des Finances et des Comptes publics
   
      Ennakkoratkaisukysymykset
   
   
               1)
            
            
               Onko 23.7.1990 (1) annetun direktiivin 8 artiklan säännöksiä tulkittava siten, että niissä kielletään direktiivin soveltamisalaan kuuluvassa arvopapereiden vaihdon tapauksessa verotusta lykkäävä mekanismi, jossa poiketen säännöstä, jonka mukaan arvonnousua koskeva verotettava tapahtuma toteutuu sinä vuonna, jona arvonnousu realisoituu, vaihtoon liittyvä arvonnousu todetaan ja siitä määrätään vero arvopapereiden vaihdon yhteydessä ja vero tulee maksettavaksi sinä vuonna, jolloin verotuksen lykkäyksen päättävä tapahtuma, kuten vaihdon yhteydessä saatujen arvopapereiden luovutus, toteutuu?
            
         
               2)
            
            
               Onko 23.7.1990 annetun direktiivin 8 artiklan säännöksiä tulkittava siten, että niissä kielletään direktiivin soveltamisalaan kuuluvassa arvopapereiden vaihdon tapauksessa se, että valtio, jossa verovelvollinen asui vaihtotoimen aikaan, kantaa veroa arvopapereiden vaihtoon liittyvästä arvonnoususta – jos se katsotaan verotettavaksi –, vaikka verovelvollinen olisi vaihdossa saatujen arvopapereiden luovutuksen aikaan, jolloin vaihtoon liittyvästä arvonnoususta tosiasiallisesti kannetaan vero, siirtänyt verotuksellisen kotipaikkansa toiseen jäsenvaltioon?
            
         
      (1)  Eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja osakkeidenvaihtoihin sovellettavasta yhteisestä verojärjestelmästä 23.7.1990 annettu neuvoston direktiivi 90/434/ETY (EYVL 1990, L 225, s. 1).